Den 7 meter høje skulptur står på havnen i Østerbyen. SkeSkelettet til store skulptur er nu på plads. Arbejdet med at bygge teglstensskulpturen færdig går i gang nu. Skulpturen ventes færdig til Litteraturfestivalen på Læsø d. 3. august. - Det er fantastisk. Det har været 2 år undervejs, siger lederen af Læsø Kunsthal, Jon Erik Lundberg. Skulpturen er Læsø Kunsthals nye vartegn. -.Den placerer Læsø i internationalt selskab, siger en stolt Jon Erik Lundberg. Per Kirkebys skulpturer er i Paris, London, Oslo - og nu også på havnen i Østerby på Læsø. - Han have, at den skulle være i nærheden af en havn og i noget industri samt at der skulle komme mennesker, hvor den står, siger Jon Erik Lundberg. Per Kirkeby døde tidligere på året. Inden han døde nåede han også at vælge hvilken skulptur, som skulle opføres på Læsø. - Han viste at den blev til noget, og han har jo set skulpturen da han selv lavede den oprindelige, siger Jon Erik Lundberg. Per Kirkeby havde et tæt forhold til Læsø. Han kom på øen i mere end 40 år, og han har lavet en del af sine værker på øen. Læsø Kunsthal viser også en udstilling med Per Kirkebys teglstensskulpturer. Udstillignen kan ses frem til 22. oktober.

Opsummering:
Læsø Kunsthal i Østerby er kommet i internationalt selskab over byer med en stor skulptur af den nu afdøde internationale danske kunstner Per Kirkeby. En 7 meter høj teglstenskulptur er kunsthallens nye vartegn.